OBRAZLOŽENJE POLUGODIŠNJEG IZVJEŠTAJA
 O IZVRŠENJU PRORAČUNA OPĆINE BARBAN 
ZA 2026. GODINU

1.1. UVOD
Zakonom o proračunu (Narodne novine broj 144/21) propisana je obveza izrade polugodišnjeg izvještaja o izvršenju proračuna te njegova podnošenja predstavničkom tijelu JLP(R)S. Zakonski rokovi vezano uz izradu i donošenje polugodišnjeg izvještaja o izvršenju proračuna su sljedeći: upravno tijelo za financije izrađuje izvještaj i dostavlja ga Načelniku do 15. rujna, a Načelnik ga podnosi Općinskom vijeću do 30. rujna.
Također je Zakonom o proračunu propisan izgled i sadržaj polugodišnjeg izvještaja o izvršenju proračuna, a još detaljnije Pravilnikom o polugodišnjem i godišnjem izvještaju o izvršenju proračuna i financijskog plana (Narodne novine broj 85/23) te je propisano da polugodišnji izvještaj o izvršenju proračuna sadrži opći i posebni dio, obrazloženje i posebne izvještaje.
Slijedom svega navedenog, obvezni dijelovi polugodišnjeg izvještaja o izvršenju proračuna: opći i posebni dio, obrazloženje i posebni izvještaji, se sastavljaju na sljedeći način:
· Opći dio sadrži Sažetak Računa prihoda i rashoda i Računa financiranja, Račun prihoda i rashoda i Račun financiranja.
Sažetak Računa prihoda i rashoda i Računa financiranja sadrži prikaz ukupno ostvarenih prihoda i primitaka te izvršenih rashoda i izdataka. Sažetak može sadržavati podatke o prenesenom višku/manjku iz prethodne godine i višku/manjku za prijenos u sljedeću godinu/razdoblje.
Račun prihoda i rashoda sadrži prikaz prihoda i rashoda i iskazuje se prema proračunskim klasifikacijama u sljedećim izvještajima: izvještaj o prihodima i rashodima prema ekonomskoj klasifikaciji, izvještaj o prihodima i rashodima prema izvorima financiranja i izvještaj o rashodima prema funkcijskoj klasifikaciji.
Račun financiranja sadrži prikaz primitaka od financijske imovine i zaduživanja te izdataka za financijsku imovinu i otplate instrumenata zaduživanja i iskazuje se prema proračunskim klasifikacijama u sljedećim izvještajima: izvještaj računa financiranja prema ekonomskoj klasifikaciji i izvještaj računa financiranja prema izvorima financiranja.
· Posebni dio se iskazuje u izvještaju po organizacijskoj klasifikaciji i izvještaju po programskoj klasifikaciji. Izvještaj po organizacijskoj klasifikaciji sadrži prikaz rashoda i izdataka proračuna iskazanih po organizacijskoj klasifikaciji (proračunski razdjeli i glave). Izvještaj po programskoj klasifikaciji sadrži prikaz rashoda i izdataka proračuna iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.
· Obrazloženje u polugodišnjem izvještaju o izvršenju proračuna se sastoji od obrazloženja općeg dijela koje sadrži obrazloženje ostvarenja prihoda i rashoda, primitaka i izdataka u izvještajnom razdoblju i prikaz ostvarenog manjka/viška proračuna JLP(R)S u izvještajnom razdoblju. 
· Posebni izvještaji u polugodišnjem izvještaju o izvršenju proračuna su sljedeći: izvještaj o korištenju proračunske zalihe, izvještaj o zaduživanju na domaćem i stranom tržištu novca i kapitala, izvještaj o danim jamstvima i plaćanjima po protestiranim jamstvima te izvještaj o provedenim preraspodjelama.
Dokumenti na temelju kojih su se financirali javni rashodi u prvom polugodištu 2025. godine jesu:
· Proračun Općine Barban za 2026. godinu i projekcije za 2027. i 2028. godinu i Odluka o izvršavanju Proračuna Općine Barban za 2026. godinu doneseni su na sjednici Općinskog vijeća održanoj 22. prosinca 2025. godine, a objavljeni su u „Službenim novinama Općine Barban“ broj 13/25.
· Prve izmjene i dopune Proračuna Općine Barban za 2026. godinu i projekcija za 2027. i 2028. godinu i Odluka o izmjenama i dopunama Odluke o izvršavanju proračuna Općine Barban za 2026. godinu doneseni su na sjednici Općinskog vijeća održanoj 16. lipnja 2026. godine, a objavljeni su u „Službenim novinama Općine Barban“ broj 4/26.

1.2. MAKROEKONOMSKA KRETANJA U REPUBLICI HRVATSKOJ U PRVOM POLUGODIŠTU 2026. GODINE I NJIHOV UTJECAJ NA PRORAČUN OPĆINE BARBAN
Sukladno Zakonu o proračunu, Ministarstvo financija dostavlja JLP(R)S uputu za izradu proračuna za predstojeće trogodišnje proračunsko razdoblje. Uputom se, uz ostalo, daju i makroekonomske projekcije za iduće tri godine. Makroekonomske projekcije dane u Uputi za izradu proračuna za razdoblje 2026. - 2028. godine su bile sljedeće: predviđala se stopa rasta BDP-a od 2,8 %, stopa inflacije od 3,4 %, stopa nezaposlenosti od 4,4 % i rast zaposlenosti od 1,8 %.
U nastavku se daju podaci Državnog zavoda za statistiku o ostvarenim makroekonomskim pokazateljima u prvom polugodištu 2026. godine:
· Tromjesečni rast BDP-a u prvom tromjesečju 2026. godine realno je veći za 2,2 % u odnosu na prvo tromjesečje 2025. godine, a u drugom tromjesečju 2026. godine realno je veći za 3,4 % u odnosu na drugo tromjesečje 2025. godine.
· Cijene dobara i usluga za osobnu potrošnju, mjerene indeksom potrošačkih cijena, u lipnju 2026. u odnosu na lipanj 2025., tj. na godišnjoj razini, u prosjeku su više za 4,5 %.
· Ukupan broj zaposlenih u lipnju 2026. godine je 1.755.954, što je za 0,9 % više nego u lipnju 2025. godine.
· Stopa registrirane nezaposlenosti u lipnju 2026. iznosila je 3,8 %.
· Broj nezaposlenih u lipnju 2026. iznosio je 59.423 i manji je za 1,5 % u odnosu na lipanj 2025.
· Prosječna mjesečna isplaćena neto plaća po zaposlenome u pravnim osobama Republike Hrvatske za lipanj 2026. iznosila je 1.555,00 eura, a prosječna mjesečna bruto plaća 2.184,00 eura.
· U odnosu na svibanj  2026., prosječna mjesečna isplaćena neto plaća nominalno je viša za 0,2 %, a realno za 0,6 %, odnosno prosječna mjesečna bruto plaća nominalno je viša za 0,3 %, a realno za 0,7 %.
· Medijalna neto plaća za lipanj  2026. iznosila je 1.345,00 eura, a medijalna bruto plaća 1.850,00 eura.
Osnovno obilježje makroekonomskih kretanja u proteklih nekoliko godina i dalje predstavljaju izražena inflatorna kretanja i rast troškova života. Stopa inflacije u lipnju 2026. godine, u odnosu na lipanj 2025. godine, odražava nastavak cjenovnih pritisaka, osobito kod pojedinih skupina proizvoda i usluga.
Na prihodovnoj strani proračuna inflatorna se kretanja se odražavaju na povećano ostvarenje prihoda od poreza na dohodak, prvenstveno kao posljedica rasta plaća i nominalnih dohodaka zaposlenih. Istodobno, rast troškova života i povećanje plaća utječu na povećanje porezne osnovice te posredno na ostvarenje proračunskih prihoda. Na rashodovnoj strani proračuna rast cijena utječe na povećanje proračunskih troškova, prvenstveno materijalnih rashoda povezanih s redovnim poslovanjem i provedbom programskih aktivnosti Općine Barban i njezinih proračunskih korisnika, kao i na druge vrste proračunskih rashoda. Inflatorna kretanja utječu i na ostale vrste proračunskih rashoda, osobito na troškove roba, usluga, energenata i drugih inputa potrebnih za nesmetano obavljanje poslova iz djelokruga Općine.
U navedenim okolnostima tijekom prvog polugodišta 2026. godine posebna se pozornost posvećivala racionalnom i učinkovitom korištenju proračunskih sredstava, uz osiguravanje redovitog izvršavanja zakonskih obveza, kontinuiteta javnih usluga te provedbe planiranih programa i aktivnosti Općine Barban.







OBRAZLOŽENJE OPĆEG DIJELA PRORAČUNA

1.3. SAŽETAK PRORAČUNA
U prvom polugodištu PRIHODI su ostvareni u iznosu od 1.324.249,30 eura što čini 36,53 % ostvarenja u odnosu na planirano i 116,80 % ostvarenja u odnosu na 2025. godinu, a odnose se na prihode poslovanja koji su ostvareni u iznosu od 1.302.029,30 eura (15,34 % više u odnosu na 2025. godinu) te prihode od prodaje nefinancijske imovine koji su ostvareni u iznosu od 22.220,00 eura (358,62 % više u odnosu na 2025. godinu).
RASHODI su izvršeni u iznosu od 1.640.519,43 eura, odnosno 26,99 % u odnosu na planirano i 127,66 % izvršenja u odnosu na 2025. godinu, a odnose se na rashode poslovanja u iznosu 1.479.144,34 eura (20,31 % više u odnosu na 2025. godinu) i na rashode za nabavu nefinancijske imovine u iznosu od 161.375,09 eura (189,85 % više u odnosu na 2025. godinu). 
PRIMICI od financijske imovine i zaduživanja u izvještajnom razdoblju nisu ostvareni.
IZDACI za financijsku imovinu i otplate zajmove u izvještajnom razdoblju nisu izvršeni.

1.4. PRIKAZ VIŠKA/MANJKA PRORAČUNA OPĆINE BARBAN
U izvještajnom razdoblju ostvaren je ukupan manjak prihoda i primitaka nad rashodima i izdacima u iznosu od 316.270,13 eura. Općina Barban ostvarila je manjak prihoda i primitaka nad rashodima i izdacima u iznosu od 319.942,79 eura, a proračunski korisnik višak prihoda i primitaka nad rashodima i izdacima u iznosu od 3.672,66 eura.
Preneseni višak prihoda i primitaka iz prethodnih godina za Općinu Barban iznosio je 988.663,70 eura, a za proračunskog korisnika manjak prihoda u iznosu od 35.603,69 eura. Shodno navedenom, ukupno preneseni višak prihoda i primitaka iznosio je 953.060,01 eura.
Preneseni rezultat Općine Barban sastoji se od:
· Višak prihoda poslovanja iz izvora 1 – Opći prihodi i primici u iznosu od 741.915,50 eura
· Višak prihoda poslovanja iz izvora 4 – Prihodi za posebne namjene u iznosu od 196.003,59 eura
· Višak prihoda poslovanja iz izvora 5 – Pomoći u iznosu od 7.000,00 eura
· Višak prihoda od nefinancijske imovine iz izvora 7 – Prihodi od prodaje ili zamjene nefinancijske imovine u iznosu od 8.140,92 eura.
Proračunski korisnik imao je preneseni manjak prihoda nad rashodima u iznosu 35.603,69.
Preneseni višak prihoda i primitaka umanjuje se za manjak prihoda i primitaka tekuće godine tako da višak prihoda i primitaka raspoloživ u sljedećem razdoblju iznosi 636.789,88 eura. Višak prihoda i primitaka za Općinu Barban raspoloživ u sljedećem razdoblju iznosi 637.789,88 eura, dok proračunski korisnik iskazuje manjak prihoda u iznosu od 31.931,03 eura.

PRIHODI I PRIMICI
Ukupni prihodi i primici proračuna za 2026. godinu planirani su u iznosu od 5.124.774,41 eura, a u razdoblju I-VI 2026. godine ostvareni su u iznosu 1.324.249,30 eura ili 25,84 % godišnjeg plana.
U strukturi ostvarenih prihoda i primitaka najveći udjel imaju prihodi poslovanja s 98,32 % te prihodi od prodaje nefinancijske imovine s udjelom od 1,68 %, dok primici od financijske imovine i zaduživanja nisu ostvareni. Uspoređujući ostvarenje I-VI 2026. s istim razdobljem 2025. godine, ostvareni prihodi i primici su veći za 190.515,58 eura ili za 16,80 %, na što je u najvećoj mjeri utjecalo bolje ostvarenje prihoda od poreza i pomoći iz drugih proračuna.

1.4.1. PRIHODI POSLOVANJA (RAZRED 6)
Prihodi poslovanja ostvareni su u iznosu od 1.302.029,30 eura, odnosno 36,37 % godišnjeg plana (ostvarenje 2025. godine iznosi 1.128.888,72 eura). U strukturi prihoda poslovanja, najznačajniju stavke čine porezni prihodi s udjelom od 69,29 %, prihodi od upravnih pristojbi i naknada i po posebnim propisima s udjelom 15,68 %, prihodi od pomoći iz inozemstva i od subjekata unutar općeg proračuna s udjelom 9,93 %, dok se preostali dio od 5,1 % odnosi na prihode od imovine, prihode od prodaje proizvoda i robe te pruženih usluga, prihode od donacija i prihode od kazni i ostale prihode.
Tablica 1. Ostvarenje prihoda poslovanja Općine Barban za razdoblje 01.01.-30.06.2026. godine (u eurima)
	Račun
	Opis
	2025.
	2026.
	Indeks

	6
	PRIHODI POSLOVANJA 
	1.128.888,72
	1.302.029,30
	115,34

	61
	Prihodi od poreza
	860.163,07
	902.264,84
	104.89

	63
	Pomoći iz inozemstva i od subjekata unutar općeg proračuna 
	54.532,15
	129.328,81
	237.16

	64
	Prihodi od imovine
	36.084,51
	60.367,66
	167,30

	65
	Prihodi od upravnih i administrativnih pristojbi, pristojbi po posebnim propisima i naknada 
	174.298,93
	204.271,47
	117,20

	66
	Prihodi od prodaje proizvoda i robe te pruženih usluga i prihodi od donacija 
	3.291,34
	2.938,22
	89,27

	68
	Kazne, upravne mjere i ostali prihodi 
	518,72
	2.858,30
	551,03



a) Prihodi od poreza (skupina 61)
Prihodi od poreza ostvareni su u iznosu od 902.264,84 eura, odnosno 50,42 % plana (bilježe povećanje od 4,89 % u odnosu na izvještajno razdoblje prethodne godine). Prihodi od poreza uključuju: prihode od poreza na dohodak, prihode od poreza na imovinu te prihode od poreza na robu i usluge. Povećanje je vidljivo unutar podskupine porez na dohodak.

b) Pomoći iz inozemstva i od subjekata unutar općeg proračuna (skupina 63)
Pomoći iz inozemstva i od subjekata unutar općeg proračuna ostvareni su u iznosu od 129.328,81 eura, odnosno 11,50 % plana (u 2025. godini ostvarenje je bilo 54.532,15 eura). Najveći dio ostvarenih prihoda od pomoći odnosi se na pomoći iz drugih proračuna. 

c) Prihodi od imovine (skupina 64)
Prihodi od imovine ostvareni su u iznosu od 60.367,66 eura, odnosno 42,57 % plana (ostvarenje 2025. godine iznosilo je 36.084,51 eura). Prihodi od imovine uključuju prihode od financijske imovine i prihode od nefinancijske imovine. Najveći udio u ostvarenim prihodima od imovine čine prihodi od zakupa poslovnih prostora.

d) Prihodi od upravnih i administrativnih pristojbi, pristojbi po posebnim propisima i naknade (skupina 65)
Navedeni prihodi ostvareni su u iznosu od 204.271,47 eura, odnosno 39,78 % plana (ostvarenje 2025. godine 174.298,93 eura). Ovu skupinu prihoda čine prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada. Kod ove skupine prihoda ostvarenje je više za 17,20% u odnosu na isto razdoblje prošle godine.

e) Prihodi od prodaje proizvoda i robe te pruženih usluga i prihodi od donacije (skupina 66)
Navedeni prihodi su ostvareni u iznosu od 2.938,22 eura, odnosno 41,97 % plana, a odnose se na prihode od naknade u visini od 10 % iznosa naplaćene naknade za uređenje voda (ostvarenje 2025. godine 3.291,34). 
f) Kazne, upravne mjere i ostali prihodi (skupina 68)
Kazne, upravne mjere i ostali prihodi su ostvareni u ukupnom iznosu od 2.858,30 eura, odnosno 92,20% plana, a odnose se na prihode od kazni za nepropisno parkiranja te jamčevine za koje su istekli ugovoreni rokovi i ispunjeni su uvjeti za njhovo zadržavanje te za iste ne postoji obveza povrata.

1.4.2. PRIHODI OD PRODAJE NEPROIZVEDENE DUGOTRAJNE IMOVINE (RAZRED 7)
Prihodi od prodaje nefinancijske imovine planirani su u iznosu od 45.000,00 eura, a ostvareni su u iznosu od 22.220,00 eura (ostvarenje 2025. godine 4.845,00 eura).

1.4.3. PRIMICI OD FINANCIJSKE IMOVINE (RAZRED 8)
Primici od financijske imovine i zaduživanja planirani su u ukupnom iznosu od 1.150.000,00 eura, u izvještajnom razdoblju nije bilo zaduženja. 

RASHODI I IZDACI
Ukupni rashodi i izdaci proračuna za 2026. godinu planirani su u iznosu od 6.077.971,12 eura, a u razdoblju I-VI 2026. godine izvršeni su u iznosu 1.640.519,43 eura ili 26,99 % godišnjeg plana. U strukturi izvršenih rashoda i izdataka najveći udjel imaju rashodi poslovanja s 90,16 % te rashodi za nabavu nefinancijske imovine s udjelom od 9,84 %, dok izdaci za financijsku imovinu i otplate zajmova nisu izvršeni. Uspoređujući ostvarenje I-VI 2026. s istim razdobljem 2025. godine, izvršeni rashodi i izdaci su veći za 355.400,29 eura ili 27,66 %, na što je utjecalo veće ostvarenje materijalnih rashoda i rashoda za zaposlene.

1.4.4. RASHODI POSLOVANJA (RAZRED 3)
Rashodi poslovanja ostvareni su u iznosu od 1.479.144,34 eura, odnosno 48,54 % godišnjeg plana (izvršenje 2025. godine iznosi 1.229.444,53 eura). U strukturi rashoda poslovanja, najznačajniju stavke čine materijalni rashodi s udjelom od 39,71 %, rashodi za zaposlene s udjelom 29,57 %, dok se preostali dio od 30,72 % odnosi na financijske rashode, subvencije, pomoći dane u inozemstvo i unutar općeg proračuna, naknade građanima i kućanstvima na temelju osiguranja i druge naknade i ostale rashode.	
Tablica 2. Izvršenje rashoda poslovanja Općine Barban za razdoblje 01.01.-30.06.2026. godine (u eurima) 
	Račun
	Opis
	2025.
	2026.
	Indeks

	3
	RASHODI POSLOVANJA  
	1.229.444,53
	1.479.144,34
	120,31

	31
	Rashodi za zaposlene 
	324.338,25
	440.279,77
	135,75

	32
	Materijalni rashodi 
	484.950,85
	587.373,61
	121,12

	34
	Financijski rashodi  
	1.752,60
	1.895,02
	108,13

	35
	Subvencije
	11.945,63
	8.500,00
	71,16

	36
	Pomoći dane u inozemstvo i unutar općeg proračuna
	165.795,29
	101.787,23
	61,39

	37
	Naknade građanima i kućanstvima na temelju osiguranja i druge naknade
	69.039,90
	75.698,33
	109,64

	38
	Ostali rashodi 
	171.622,01
	263.610,38
	153,60



a) Rashodi za zaposlene (skupina 31)
Rashodi za zaposlene izvršeni su u ukupnom iznosu od 440.279,77  eura (45,40 % plana) i bilježe povećanje od 35,75% u odnosu na izvještajno razdoblje prethodne godine. Rashodi za zaposlene obuhvaćaju plaće, doprinose na plaće i ostale rashode za zaposlene općinske uprave i proračunskog korisnika. Na povećanje utječu veći rashodi za zaposlene u općinskoj upravi i kod proračunskog korisnika, sukladno izmjenama kolektivnog ugovora / pravilnika o radu donesenim u 2025.godini.  

b) Materijalni rashodi (skupina 32)
Materijalni rashodi  izvršeni su u ukupnom iznosu od 587.373,61  eura (48,85 % plana) i veći su za 21,12 % u odnosu na izvršenje prethodne godine. Značajnije povećanje vidljivo je unutar podskupine 323 zbog povećanja usluga tekućeg i investicijskog održavanja, komunalnih usluga i računalnih usluga.

c) Financijski rashodi (skupina 34)
Financijski rashodi izvršeni su u ukupnom iznosu od 1.895,02  eura (13,54 % plana) i veći su u odnosu na izvještajno razdoblje prethodne godine za 8,13 %. Odnose se na usluge platnog prometa.

d) Subvencije (skupina 35)
Subvencije u izvještajnom razdoblju izvršene su u iznosu od 8.500,00 eura (27,64 % plana) a odnose se na subvenciju privatnim vrtićima i obrtima za boravak djece do navršenih 2 godine. 

e) Pomoći dane u inozemstvo i unutar općeg proračuna (skupina 36)
Pomoći su izvršene u ukupnom iznosu od 101.787,23 eura (34,83 % plana) i odnose se na pomoći OŠ Jure Filipovića Barban i OŠ Vladirmira Gortana Žminj ( PŠ Sutivanac) za sufinanciranje produženog boravka, sufinanciranje JVP, pomoć Istarskoj županiji za otplatu kredita za ŽCGO Kaštijun, sufinanciranje ŽUC-a i sl. 

f) Naknade građanima i kućanstvima na temelju osiguranja i druge naknade (skupina 37)
Naknade građanima i kućanstvima na temelju osiguranja i druge naknade izvršene su u ukupnom iznosu od 75.698,33 euro (47,68 % plana) i najvećim dijelom se odnose na naknade koje se isplaćuju korisnicima socijalnog programa sukladno Odluci o socijalnoj skrbi Općine Barban. 

g) Ostali rashodi (skupina 38)
Ostali rashodi izvršeni su u ukupnom iznosu od 263,610,38  eura (69,51 % plana), a odnose se na isplatu tekućih donacija sportskim udrugama, političkim strankama i sl. 

1.4.5. RASHODI ZA NABAVU NEFINANCIJSKE IMOVINE (RAZRED 4)
Rashodi za nabavu nefinancijske imovine planirani su u iznosu od 3.030.701,17 eura, a izvršeni u iznosu od 161.375,09 eura ili 5,32 % godišnjeg plana. 
Rashodi za nabavu neproizvedene dugotrajne imovine planirani su u iznosu od 60.000,00 eura, a izvršenja za navedenu skupinu u prvom polugodištu 2026. godine nije bilo.
Rashodi za nabavu proizvedene dugotrajne imovine planirani su u iznosu od 187.111,74 eura, a izvršeni u iznosu od 140.336,84 eura ili 75,00 %. Pojedine vrste rashoda unutar rashoda za nabavu proizvedene dugotrajne imovine izvršene su kako slijedi:
Rashodi za građevinske objekte su izvršeni u iznosu od 105.327,92 eura, a odnose se na rashode za izgradnju cesta i javnih površina programa građenja komunalne infrastrukture.
Rashodi za nabavu postrojenja i opreme su izvršeni u iznosu 35.008,92 eura i odnose se na nabavu uredske opreme, komunikacijske opreme, opreme za održavanje i zaštitu, te strojeva za rad Vlastitog pogona.
Rashodi za dodatna ulaganja na nefinancijskoj imovini su planirani u iznosu 2.783.589,43 eura, a a izvršeni u iznosu od 21.038,25 eura ili 0,76 %.

1.4.6. IZDACI ZA FINANCIJSKU IMOVINU I OTPLATE ZAJMOVA (RAZRED 5)
Izdaci za financijsku imovinu i otplate zajmova u izvještajnom razdoblju nisu ostvareni niti su planirani Proračunom za 2026.


STANJE NOVČANIH SREDSTAVA NA RAČUNU OPĆINE BARBAN I PRORAČUNSKOG KORISNIKA
	Korisnik 
	Stanje novčanih sredstava

	
	1. siječnja 2026. (u eurima)
	30. lipnja 2026. (u eurima)

	Općina Barban
	1.031.368,59
	721.626,20

	Dječji vrtić “Tratinčica”
	3.758,01
	6.758,25

	UKUPNO
	1.305.126,60
	728.384,45



1.5. PRIHODI I PRIMICI TE RASHODI I IZDACI OSTVARENI PREUZIMANJEM NEFINANCIJSKE I FINANCIJSKE IMOVINE U NAPLATI POTRAŽIVANJA JAVNIH DAVANJA
U razdoblju od 1. siječnja do 30. lipnja 2026. godine u Općini Barban, prihodi i primici te rashodi i izdaci nisu ostvareni preuzimanjem nefinancijske i financijske imovine u naplati potraživanja javnih davanja.

2. POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU PRORAČUNA OPĆINE BARBAN ZA 2026. GODINU

IZVJEŠTAJ O KORIŠTENJU PRORAČUNSKE ZALIHE
Sukladno članku 65. Zakona o proračunu (Narodne novine broj 144/21) sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća, odnosno izvanrednih događaja tijekom godine. Visina sredstava proračunske zalihe JLP(R)S utvrđuje se Odlukom o izvršavanju proračuna. Člankom 66. Zakona o proračunu, utvrđeno je tko odlučuje o korištenju proračunske zalihe te obveza izvještavanja o njezinom korištenju.
Sukladno Zakonu, člankom 17. Odluke o izvršavanju Proračuna Općine Barban za 2026. godinu propisano je da se proračunska zaliha osigurava u iznosu od 4.000,00 eura te da će se koristiti za zakonski utvrđene namjene. Istim člankom je utvrđeno da o korištenju proračunske zalihe odlučuje načelnik.
U tablici koja slijedi daje se pregled korištenja sredstava proračunske zalihe u prvom polugodištu 2026. godini (namjena korištenja, primatelj, datum i iznos isplaćenih sredstava), na temelju Odluka Općinskog načelnika o korištenju sredstava proračunske zalihe.

	Namjena
	Primatelj
	Datum isplate
	Iznos ( EUR)

	Jednokratna pomoć u pokriću pogrebnih troškova zbog iznenadne smrti oca malodobnog djeteta
	Fermal d.o.o., 
Frkeči 48, Barban,
OIB: 36615468114
	18.02.2026.
	804,00



IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA
Općina Barban i proračunski korisnik Dječji vrtić „Tratinčica“ se u izvještajnom razdoblju nisu zaduživali na domaćem i stranom tržištu novca i kapitala. Općina Barban i proračunski korisnik Dječji vrtić „Tratinčica“ nemaju obveza za kredite i primljene zajmove.
IZVJEŠTAJ O DANIM  JAMSTVIMA I PLAĆANJIMA PO PROTESTIRANIM JAMSTVIMA
U 2026. godini Općina Barban nije imala obveze po danim jamstvima, niti je izdavala jamstva.  

IZVJEŠTAJ O PROVEDENIM PRERASPODJELAMA
Sukladno članku 60. Zakona o proračunu („Narodne novine“, broj 144/21), kojim je propisano da je načelnik dužan o preraspodjeli sredstava izvijestiti Općinsko vijeće Općine Barban u polugodišnjem izvještaju o izvršenju proračuna, konstatira se da u izvještajnom razdoblju, odnosno od 1. siječnja do 30. lipnja 2026. godine, nije bilo preraspodjele sredstava planiranih Proračunom Općine Barban za 2026. godinu.



								OPĆINSKI NAČELNIK:
								Andi Kalčić

